text: Доброволците на НАРД – кулминация на детския празник в Седмица на благотворителността - НАРД
  Като изключителна и много отговорна бе определена от общинската администрация работата на доброволците на НАРД в последното от поредицата събития в Седмица на благотворителността в Пловдив – състезанието с гумени патета и детския празник на открито. Те забавляваха малчуганите, дошли да играят на сборния пункт до Водната палата на 4-и октомври. Сред забавленията бяха надуваемият замък с аниматори, увеселителни игри с водещ, квилинг ателиета. Доброволците помагаха и за събирането на дарения и продажбата на малките гумени патета, средствата от които ще отидат за реновиране на Детската железница в Пловдив.
  Благодарим сърдечно на Тодор Боев, Васил Петров, Ралица Костадинова, Маги Петрова, Камелия Колева и Иванина Енева за отдадеността и отговорността, и за усмивките, които можете да видите тук.
  Историята на празника и активното участие на НАРД в събитията тази и миналата година можете да прочетете тук, тук и тук. В миналогодишното издание на Седмицата една от подкрепените каузи бе на НАРД – информация за нея можете да видите тук.
  Сумата, събрана в тазгодишното издание на Седмица на благотворителността в Пловдив, надвишава 5 хиляди лева. Засилва се интересът и към платформата за продажба на продукти с кауза на НАРД – http://www.madeforcause.com/. За двете седмици от стартирането й, тя генерира над 500 посещения и 100 лева в покупки на продукти с кауза.
  Tags: каузанарднационален алианс за работа с доброволциновинипловдивседмица на благотворителносттацентър за работа с доброволци